# Tegevus- ja ajakava 2024

Järgnevas tabelis on toodud tegevused, mis teostatakse aastal 2024 ehk perioodil september kuni detsember 2024. Nimetatud 4 kuu jooksul viiakse läbi tegevused, mis toetavad projekti jaoks esitatud uurimisküsimuste täitmist, kuid uurimisküsimused saavad vastused alles hilisemas projekti faasis, sest vajavad täiendatavate tegevuste läbiviimist, mis on planeeritud projekti üldises tegevus- ja ajakavas toimuma peale 2024 aasta lõppu.

Projekti alguses moodustatakse TalTechi majandusanalüüsi ja rahanduse instituudi alla rahatarkuse uurimisgrupp, mille eesmärgiks on tagada valdkonna järelkasv ning rahatarkuse ning finantskirjaoskuse uurimisküsimuste teaduslik käsitlemine, sh teaduspublikatsioonides ning üliõpilastöödes. Uurimisgrupi tegevustesse kaasatakse üliõpilasi erinevatelt õppetasanditelt, tehakse koostööd välisülikoolide teadlastega, Eesti finantssektori ettevõtetega. Lisaks teadusliku töö publitseerimisele on uurimisgrupi töö üheks väljundiks anda avalikkuses edasi informatsiooni ning läbi viia tegevusi, mis aitaks tõsta ühiskonna üldist finantspädevust.

|  |  |  |
| --- | --- | --- |
| **Tegevused 2024** | **Teostamis-periood** | **Vastutaja ja läbiviijad ning tähtaeg** |
| * Rahvusvaheliselt ning erinevates riikides kasutatavate rahatarkuse mõõtmise instrumentide ning metoodika ülevaade ning mõõtmise sisendiks vajaliku andmete, sh statistiliste kogumite, kirjeldamine ja analüüs. * Varasemate uuringute ülevaade ja analüüs rahatarkust mõjutavatest teguritest, mille tulemusi kasutada nii mõõtmismetoodika väljatöötamisel, rahatarkuse õpetamisel ning käitumismustrite väljaselgitamisel ja mõjutamisel. * Varasemate uuringute ülevaade ja analüüs metoodilisest lähenemisest, kuidas paremini edasi anda rahatarkuse teadmisi selliselt, et need jõuaks hoiakutesse ja käitumisse nii haridusasutuste kui muude (kommunikatsiooni) meetmete läbi, arvestades sihtrühma eripäradega (nt demograafiline ja sotsiaalmajanduslik taust, finantsseisund, finantsiline haavatavus jne). * Teiste riikide kõrghariduse õppekavade analüüs, sh tuues eraldi välja pedagoogika valdkonna, eesmärgil uurida, millises mahus ja skoobis erinevates riikides rahatarkuse teemasid kõrghariduse tasemel õpetatakse. Esmalt keskendume järgnevatele riikidele: Soome, Rootsi, Saksamaa, Suurbritannia, Holland ja USA, kuna antud riikides on kõrghariduse ning teadustöö tasemel teadaolevalt varasemalt arvestatavat rõhku pööratud majapidamiste finantskäitumise parendamisele ja uurimisele. | Sept.2024-dets.2024 | Mõõtmisinstrumendid – Laivi Laidroo, Karin Jõeveer, Marit Rebane, Mai Beilmann.  Rahatarkust mõjutavad tegurid – Tarvo Vaarmets, Kristjan Liivamägi, Tõnn Talpsepp.  Käitumise mõjutamine – Laivi Laidroo, Marii Haak, Liina Randmann, Tõnn Talpsepp.  Kõrghariduse õppekavade analüüs - Tarvo Vaarmets, Kristjan Liivamägi, Tõnn Talpsepp.  Kõigi antud alapunktis näidatud tegevuste täitmise eest vastutab Tõnn Talpsepp ning täiendavalt kaasatakse tegevuste täitmisesse TalTechi doktorante ja/või magistrante. Osa ülevaadetest valmib esimese kahe kuu jooksul, et saaks leitud väljundit kasutada järgnevate tegevuste sisendiks. |
| Olemasoleva andmestiku analüüs tulenevalt varasema kirjanduse analüüsist. Fookusgrupi intervjuud finantssektori ettevõtete ning -organisatsioonidega leidmaks sobivat andmestikku rahatarkuse mõõtmiseks | Okt.2024-dets.2024 | Tõnn Talpsepp, Kristjan Liivamägi, Tarvo Vaarmets, Marit Rebane, Mai Beilmann. Vastutab Tõnn Talpsepp |
| Soovituslike meetmete ning eksperimentide kontseptsiooni esialgse mustandi väljatöötamine rahatarkuse teadmiste, hoiakute ning käitumise parendamiseks täiskasvanute hulgas | Okt.2024-dets.2024 | Kaire Põder, Liina Randmann, Marii Haak, Marit Rebane, Mai Beilmann, Kadi Liik, Aleksander Pulver, Tõnn Talpsepp, Kristjan Liivamägi, Tarvo Vaarmets, Laivi Laidroo.  Vastutab Tõnn Talpsepp. Eksperimente ning meetmeid ja nende juhendmaterjale töötatakse välja iteratiivselt ning vastavalt varasema kirjanduse ja kokkuvõtete valmimisele. Töö on teadlikult planeeritud toimuma osaliselt paralleelselt teadus- ja erialase kirjanduse ülevaate koostamisega tulenevalt projekti kestvuse ajalistest piirangutest. |
| Tehnoloogiliste rakenduste ja lahenduste leidmise intervjuud või fookusgrupi intervjuud finantssektori ettevõtete ja/või -organisatsioonidega. | Okt.2024-jaan.2025 | Laivi Laidroo, Marit Rebane, Mai Beilmann. Vastutab Laivi Laidroo |
| Haavatavate sihtgruppide defineerimine ning nende probleeme puudutavate hüpoteeside püstitamine | Okt.2024-dets.2024 | Marit Rebane, Mai Beilmann, Laivi Laidroo. Vastutab Marit Rebane |

Jaanuaris 2025 viiakse läbi seminar tellija meeskonnale tutvustamaks läbi viidud tegevuste tulemusi ning saamaks tagasisidet 2024 aasta lõpuks valminud esmasele projekti käigus läbi viidatavate eksperimentide ning meetmete ideede mustandile.